《初夏乐丛开公以诗见招屡期不果依韵酬简》
清代·叶封

落花随涧泻红泉，浓树和云覆绿烟。玉版可参惟一味，粒松能种合孤妍。

将偷闲日因过院，见买清风不用钱。惆怅幽期频自失，胜情空忆古人贤。

作者简介：（1623—1687）明末清初湖广黄州人，字井叔，号慕庐，又号退翁。顺治十六年进士。历延平府推官、河南登封知县、兵马司指挥，官至工部主事。慎于治狱，不畏权势。王渔洋称道其诗，谓可与宋荦等并列为“十子”。有《嵩山志》、《嵩阳石刻集记》、《慕庐诗》、《嵩游集》。